Syair Mendapat Gemala Naga

==Maksud==
===Rangkap 1===
Dewa bercerita kepada naga tentang penderitaan hidupnya kerana telah dipenjarakan selama setahun oleh saudara sendiri.
===Rangkap 2===
Semua kisah diceritakan kepada naga. Naga berasa sangat sedih lalu memberikan gemala sakti iaitu, batu hikmat kepada dewa.
===Rangkap 3===
Naga memujuk dewa agar menerima gemala sakti pemberiannya. Gemala sakti itu sangat mahal harganya, iaitu bersamaan dengan harga tujuh buah negeri. Gemala sakti tersebut dapat mengabulkan semua permintaan sesiapa yang menggunakannya.
===Rangkap 4===
Sesiapa yang terkena bisa, maka sapukanlah air gemala sakti. Oleh itu, dengan keizinan Tuhan, kesakitan yang dideritai itu akan sembuh.
===Rangkap 5===
Sekiranya dewa hendak berperang, gemala sakti boleh membantu mengeluarkan beribu-ribu orang bala tentara dan dua belas orang pahlawan yang gagah perkasa.
===Rangkap 6===
Dewa amat gembira mendengar penerangan naga tersebut, kemudian dewa memohon daripada naga untuk meneruskan perjalanan.
===Rangkap 7===
Dewa dan saudaranya berjalan tanpa berhenti-henti tidak mengira siang atau malam. Mereka berjalan mengikut laluan tepi pantai menuju ke negeri Inderanegara.
===Rangkap 8===
Pada waktu pagi, dewa sampai di hujung negeri lalu bertemulah dengan rumah nenek kebayan.
==Tema==
Mendapat pertolongan setelah dianiayai keluaraga sendiri. Setelah mengetahui dewa teraniaya, maka naga yang baik hati itu pun memberikan sebutir gemala sakti kepada dewa. Gemala sakti tersebut mempunyai kuasa yang luar biasa seperti dapat mengabulkan permintaan, dapat menyembuhkan penyakit yang berpunca daripada bisa, dan dapat mengeluarkan bala tentera serta pahlawan.
==Persoalan==
#Persengkatan dalam keluarga berpunca daripada perasaan tidak puas hati.
#Mengembara untuk mengubati hati yang luka.
#Hubungan baik antara manusia dengan haiwan.
#Kewujudan kuasa luar biasa untuk membantu manusia di dunia.
==Nilai==
*Baik hati
*Kecekalan dalam menghadapi cabaran
*Keikhlasan memberikan bantuan
*Kesyukuran
==Pengajaran==
#Kita hendaklah menolong orang yang ditimpa kesusahan.
#Kita hendaklah menjalani kehidupan yang gembira walaupun telah dikhianati oleh kuluarga sendiri.
#Kita hendaklah berbaik-baik dengan ahli keluaraga dan bukan bermusuh-musuhan.
#Kita hendaklah cekal dan tabah apabila ditimpa musibah supaya dapat mengambil langkah yang sewajarnya.
Category:Pages
Category:"Wiki World" pages